དཔེ་ཀློག་ཟིན་ཐོ།
མཐོ་འབྲིང་དང་པོའི་འཛིན་གྲྭ་དང་པོ། གངས་ཅན་རྡོ་རྗེ།
མཁན་ཚུལ་ཁྲིམས་བློ་གྲོས་ཀྱིས་མཛད་པའི་《 འཛམ་གླིང་སྐད་
ཡིག་གི་སྐྱེ་འཆིའི་ལོ་རྒྱུས་ལུག་རྫི་རྒན་པོའི་ཀི་སྒྲ》 ཞེས་བྱ་བའི་དཔེ་ཀློག་
ཟིན་ཐོ།
སྤྱིར་འཛམ་གླིང་གི་མིའི་རིགས་ཡོངས་ལ་རྒྱུན་པར་སྨྲ་རྒྱུའི་སྐད་
རིགས་དྲུག་སྟོང་ཡར་མར་ཙམ་ཡོད་པ་དང༌། དེའི་ནང་ཡི་གེ་ཡོད་པའི་
སྐད་ནི་1400ཙམ་ལས་མེད་པས་རང་རེའི་བོད་མི་རིགས་ཀྱི་ཡི་གེ་ནི་ཧ་
ཅང་རྩ་ཆེ་ཞིང་རིན་ཐང་བྲལ་བའི་ནོར་བུ་ཞིག་ཡིན་མོད།
འདས་མ་ད་
གསུམ་གྱི་གནས་བབས་ལ་བལྟས་ནས་བཤད་ན་རང་རེ་རྣམས་ཀྱིས་ད་
ནས་བཟུང་ དེ་ སྲུང་ སྐྱོབ་ དང་ དར་ སྤེལ་མ་བྱས་ ན་མཐར་ རྒྱུ་ རྐྱེན་ སྣ་
ཚོགས་པ་ལ་བརྟེན་ནས་མ་འོངས་པའི་ལོ240ཡི་རྗེས་སུ་འཛམ་གླིང་གི་
སྐད་ཡིག་འགའ་ལས་མི་ལུས་བ་ཚོད་རྩིས་བྱས་འདུག
གང་ལྟར་རྩོམ་པ་པོས་གསུངས་པའི་སྐད་རིགས་ཉམས་པའི་རྒྱུ་
རྐྱེན་ཏེ། ཕྱི་རོལ་ནས་འོངས་པའི་ཆབ་སྲིད་ཀྱི་དབང་སྒྱུར་བ་རྣམས་ཀྱིས་
རང་རང་གི་ཆབ་སྲིད་ཀྱི་དགོས་མཁོའི་དབང་གིས་མི་རིགས་ལ་ལའི་སྐད་
དང་ཡི་གེ་ནི་ཁྱབ་གདལ་དུ་གཏོང་བའི་ཆབ་སྲིད་ཀྱི་རྒྱུ་རྐྱེན་དང་དཔལ་
འབྱོར་གྱི་ཁེ་ཕན་བསྐྲུན་པའི་གོ་སྐབས༌མེད༌པ༌དང༌གོ་སྐབས༌དེ་དག་
གཞན་སྐད་ཀྱིས་འཕྲོག་པའི་རྐྱེན། ཕྱི་རོལ་ནས་འོངས་པའི་རྒྱབ་དཔུང་
102

སྟོབས་ལྡན་ཡོད་པ་དང་དེ་མེད་པའི་གཉུག་མར་གནས་པའི་རིག་གནས་
གཉིས་མཉམ་དུ་འཕྲད་པ་ན་ཡོད་པའི་རིག་གནས་དེས་མེད་པའི་རིག་
གནས་དེ་ཉམས་པར་བྱེད། མི་རིགས་གཞན་དང་འདྲེས་སྡོད་བྱེད་ཅིང་
གཉེན་འབྲེལ་བྱེད་པ། ད་དུང་སྐད་དེའི་རྐང་འཛུགས་སའི་ཁོར་ཡུག་ཇེ་
ཆུང་ངམ་མེད་པར་གྱུར་བ་སྟེ་སྤྱི་ཚོགས་ཀྱི་རྒྱུ་རྐྱེན་བཅས་ཚང་མ་རང་མི་
རིགས་ཀྱི་སྐད་དང་ཡི་གེ་ལ་འཛོམས་ཡོད།
ད་ལྟ་ང་ཚོའི་སློབ་གྲྭ་བ་ཚང་མས་ཆེས་རེ་སྙེག་བྱེད་ས་ནི་ཟླ་ཕོགས་
ཡིན་ལ། སློབ་སྦྱོང་ཡང་ཟླ་ཕོགས་ཀྱི་ཆེད་དང༌། བྱ་བ་ཡང་ཟླ་ཕོགས་ཀྱི་
ཆེད་དུ་བསྒྲུབ་ཀྱིན་ཡོད་པས་རང་རིགས་ཀྱི་སྐད་ཡིག་ལ་མཐོང་ཆུང་དང་
སྐྱོན་དུ་བལྟས་ནས་དེར་སྦྱངས་པ་མི་བྱེད་པ་མ་ཟད། ཅུང་ཟད་སྦྱངས་
མཁན་ཞིག་ཡིན་རུང་གཞན་སྐད་མ་ཤེས་ན་མཐོ་འབྲིང་གི་རྒྱུགས་གཞིའི་
དཔྱད་ཡིག་ཙམ་ཡང་མི་ཤེས་པས་རྒྱུགས་མི་འཕྲོད་ལ། ཁེ་ལས་སྡེ་ཁག་
དང་ཞབས་ཞུའི་ ལས་ རིགས་ གང་ ལའང་ གོ་ མི་ ཆོད་ པས་ ཁྱིམ་བདག་
རྣམས་ཀྱིས་བྱིས་པར་ཆུང་དུས་ནས་བཟུང་གཞན་སྐད་སྦྱངས་སུ་བཅུག་
ནས་རང་རིགས་ཀྱི་སྐད་གྲ་དག་པོ་ཞིག་ཀྱང་བཤད་ཤེས་ཀྱིན་མི་འདུག
དེ་བས་རང་རེའི་སྐད་དང་ཡི་གེ་ལ་རྒྱང་རིང་ཞིག་ན་ར་བ་ཆེན་པོ་ཞིག་
གིས་བསྐོར་ནས་ཡོད་པས་དཔལ་འབྱོར་དང་རིག་གནས། སྤྱི་ཚོགས་
བཅས་ཀྱི་རྒྱུ་རྐྱེན་ནི་སྨྲ་མི་དགོས་པ་ཞིག་དང་ཆབ་སྲིད་ཀྱི་རྒྱུ་རྐྱེན་ཡང་
ཡོད་མེད་བརྟག་ན་ཤེས།
དེ་ལས་ཀྱང་ཐབས་སྡུག་པ་ཞིག་ནི་རང་རེའི་སློབ་གྲྭ་བ་རྣམས་
ཀྱིས་གཞན་སྐད་ཤེས་མཁན་ལ་མཐོང་ཆེན་དང་རང་སྐད་ཤེས་མཁན་ལ་
རྡོག་རྫིས་བྱས་ནས་སྐད་ཡིག་གི་ཁོར་ཡུག་ཆུང་ངུ་དེའང་ཇེ་སྡུག་དུ་བཏང་
103

ནས་ཉམས་པར་རོགས་བྱེད་ཀྱིན་འདུག་པས་རང་རྒྱལ་མན་ཇུའི་མི་
རིགས་ཀྱི་སྐད་ཡིག་སྐྱེ་འཆིའི་རྗེས་འབྲངས་པར་འགྱུར་བར་ཐེ་ཚོམ་མེད་
དོ།།
::
དེས་ན་ སྐད་ ཡིག་ གི་ འཆི་ བ་ སྐྱོབ་ ཚུབ་ ཀྱང་ མཁས་ པ་ སོ་ སོའི་
གསུངས་ནང་དུ་མང་པོ་ཡོད། ཁོ་བོས་བསམ་ན་རང་རེའི་དགེ་སློབ་
རྣམས་ཀྱིས་སྒྲུབ་ཐུབ་པ་ནི་འདི་དག་ཡིན་ཏེ།
གཅིག སྐད་ཡིག་དར་སྤེལ་གཏོང་བའི་སྤོབས་པ་དང་བརྩོན་
སེམས་དགོས།
བསྲེས་པར་དོགས་ཟོན་བྱས་ནས་འབྲེལ་ཡོད་ཤེས་བྱ་གོ་བར་བྱ་བ།
གཉིས། ཐ་སྙད་ དང་ སྐད་ཀྱི་ ནང་ དུ་ གཞན་ སྐད་ མང་ བོ་ མི་
གསུམ། ཟ་ཁང་དང་སློབ་ཁང༌། ཐ་ན་བརྡ་ཐོ། སློབ་ཐུན་རེའུ་
མིག སློབ་སྦྱོང་རེའུ་མིག་སོགས་སུའང་རང་ཉིད་ཀྱི་སྐད་ཡིག་བྲིས་ནས
སྐད་ཡིག་གཞན་པ་དང་འདྲ་མཉམ་ལ་འབད་པ།
བཞི། ལེགས་ཉེས་བླང་དོར་གྱིས་རིག་གནས་རྒྱུད་འཛིན་བྱེད་
པ།
གོང་གི་རྩོམ་པ་པོའི་ཐབས་དམ་པ་དེ་དག་ལ་ང་ཚོས་མཛུབ་མོ་ལྔ་
བོ་སྤུན་དང་ལག་པའི་ཕྱི་ནང་ཤ་བྱས་ནས་དུས་རྒྱུན་གྱི་འཚོ་བའི་ཁྲོད་སྤྲོ་
སྣང་བརྩོན་འགྲུས་ ལ་སྡེབ་ སྟེ་འབད་དགོས་ལ། ཁོ་བོས་གསུང་རྩོམ་
འདིར་བལྟས་པའི་མྱོང་ཚོར་ཆེས་མཆོག་ཏུ་གྱུར་བ་ནི་རང་རེའི་སྐད་ཡིག་
འདིས་སྤྱི་ཚོགས་ལ་གོ་ཆོད་པར་བྱེད་རྒྱུ་དེ་རེད། གལ་ཏེ་ང་ཚོ་ཚང་མ་སྤྱི་
ཚོགས་ཀྱི་ལས་གནས་སོ་སོར་ཟུམ་འཛུལ་བྱས་ཏེ་འཕྲུལ་རྟ་ཞིག་གསོ་དང་
འབར་ཞུན་ལས་ཐབས་ཙམ་ཚང་མ་བོད་སྐད་དུ་བསྒྱུར་ཐུབ་ན་སྐབས་
104

དེར་དཔལ་འབྱོར་སོགས་ཕྱོགས་གང་ཐད་ཀྱི་དགོས་མཁོ་སྐོང་ཐུབ་པས་
རང་རེའི་སྐད་ཡིག་འདི་བསྐལ་བ་དང་བསྐལ་བའི་བར་ཉམས་མི་སྲིད་
དོ། །
( ༢༠༡༢ལོའི་འདོན་ཐེངས༡པ། སྤྱིའི་འདོན་ཐེངས་༡༢༢)
105